**REZOLUŢIA**

**Conferinţei raionale a cadrelor didactice din învăţămîntul general**

**Generic: „Acces, relevanţă, calitate în educaţie – competenţe pentru prezent şi viitor” din 19 august 2016**

Conferinţa raională a cadrelor didactice din raionul Străşeni desfăşurată la 19 august 2016 întruneşte circa 550 participanţi: cadre manageriale şi didactice, preşedinţi ai comitetelor sindicale din instituţiile de învăţămînt, factorii de decizie: primarii satelor şi comunelor, consilierii raionali, partenerii educaţionali: şefi ai secţiilor şi direcţiilor consiliului raional, conducătorii serviciilor desconcentrate, înalte oficialităţi ale raionului şi republicii.

Conferinţa se desfăşoară într-o perioadă de importanță majoră pentru sistem, în ajunul celei de-a 25 aniversare de la Declararea independenţei Repubcilii Moldova, avînd la bază Direcţiile prioritare de dezvoltare şi reformare a învăţămîntului national şi orientarea lui la Standardele educaţionale europene.

Dezvoltarea potenţialului uman este una din priorităţile de bază ale Statului în procesul de modernizare a sistemului educaţional, care are ca obiectiv de bază transformarea economiei în una dintre cele performante bazată pe cunoştinţe şi dezvoltarea capacităţilor intelectual-aplicative şi competitive a cetăţenilor ţării. În acest context este clară dendinţa Republicii Moldova de integrare europeană, în special în domeniul învăţământului, prin intermediul căruia va fi educată generaţia viitoare, care va contribui la dezvoltarea şi modernizarea statului.

Sistemul educaţional din Moldova în prezent are ca obiectiv, nu doar să implanteze valori morale şi culturale, dar şi să schimbe atitudini, comportamente, mentalităţi. Tinerii de astăzi sunt proiectaţi să devină persoane independente, care să poată să se modifice în dependenţă de schimbările, care au loc în societate, dezvoltînd mecanisme, care şă-i ajute la trasarea unor obiective, norme de comportament, valori naţionale, să-i ajute să-şi formeaze propriile concepţii despre lume, să capete abilităţi de acomodare la modernizarea proceselor tehnologice în toate domeniile vieţii şi să fie promotori ai acestora.

Codul Educaţiei propune o nouă abordare a educaţiei şi vine să modernizeze sistemul de învăţământ în contextul integrării europene, fapt ce ne impune să pătrundem cu cea mai mare responsabilitate în problemele actuale şi de viitor ale educaţiei.

În cadrul atelierelor, Conferinţelor pedagogice locale, atelierelor raionale şi în plenul Conferinţei a cadrelor didactice din învăţămîntul preuniversitar cu genericul „Acces, relevanţă, calitate în educaţie – competenţe pentru prezent şi viitor” au fost puse în dezbateri diversitatea aspectelor dezvoltării învăţămîntului la nivel local şi raional în interconexiunea cu specificul învăţămîntului naţional, s-a analizat raportul privind succesele şi insuccesele şcolare, potenţialul resurselor umane şi impactul lui asupra calităţii învăţămîntului. Au fost considerate relevante şi acceptate aspectele ce ţin de :

* conformarea numărului de elevi în clasă la standardele internaţionale acceptate;
* ajustarea reţelei şcolare existente şi realocarea elevilor în şcolile de circumscripţie;
* implementarea în continuare la nivel național a formulei de finanţare per elev.
* reabilitarea infrastructurii şcolilor de circumscripție și dotarea lor conform standardelor de asigurare a calităţii, elaborate de către Ministerul Educației;
* implementarea unui sistem modern de formare a directorilor de şcoală şi a cadrelor didactice;
* modernizarea Sistemului Informațional de Management în Educație (SIME), care contribuie la elaborarea politicilor bazate pe informații curente şi veridice în domeniul educației;
* consolidarea sistemului de testare și evaluare, inclusiv participarea consecutivă şi continuă a Republicii Moldova la Programul Internațional de Evaluare a Elevilor (PISA).

În virtutea adevărului incontestabil, că sistemului de învăţămînt îi revine un rol decisiv în dezvoltarea societăţii, este necesar ca activitatea Direcţiei învăţămînt şi a instituţiilor din subordine în perioada imediat următoare, să includă, în mod prioritar, acţiuni ferme şi consecvente capabile să contribuie efectiv la depăşirea problemelor în organizarea şi desfăşurarea procesului educaţional.

În discursurile participanţilor la atelierele, care au precedat conferinţa, în perioada 17- 18 august 2016, au fost expuse şi analizate aspectele de relevanţă educaţională şi problemele existente în dezvoltarea învăţămîntului la nivel local şi raional, s-au identificat şi propus căi de soluţionare şi îmbunătăţire a muncii didactice şi performanţelor şcolare.

În rezultatul dezbaterilor în ateliere, la Conferinţele locale şi atelierele raionale cadrele didactice şi manageriale au considerat prioritare direcţiile :

***I: Îmbunătățirea calității educației****.* ***Asigurarea accesului la educaţie şi sporirii calităţii instruirii prin racordarea instituţiilor educaționale locale la standardele de calitate;***

* Implementarea standardelor de asigurare a calităţii pentru şcoli
* Stabilirea unui program eficient de formare și a cadrelor didactice și manageriale
* Îmbunătăţirea sistemului de evaluare a elevilorşi cadrelor didactice
* Îmbunătăţirea calităţii sistemului informaţional de management a datelor

***II: Optimizarea sectorului educațional.******Crearea condiţiilor optime pentru asigurarea dezvoltării şi eficientizării învăţămîntului.***

* Îmbunătăţirea eficienţei învăţării în învăţământul general prin dotarea procesului educaţional.
* Dezvoltarea şi aplicarea tehnologiilor informaţionale şi comunicaţionale în sistemul de învăţămînt.
* Promovarea educaţiei incluzive şi dezvoltarea alternativelor educaţionale. Extinderea practicilor educaţiei incluzive;
* Dezvoltarea în continuare a infrastructuri şcolare

e. Optimizarea instituţilor de învăţămînt şi raţionalizarea reţelei şcolare.

***III: Consolidarea capacitățilorde implementare a documentelor de politici educaţionale.***

a. Asigurarea dezvoltării şi rezultativităţii învăţămîntului liceal.Elevii vor beneficiade o calitate mai bună a instruirii, oferită de un sector al educaţiei mai eficient;

b. Dezvoltarea cadrelor didactice şi manageriale printr-un sistem mai modern de formare a personalului.Readucerea la justa valoare a prestigiul profesiei de învățător/profesor;

c. Şcoala va propduce un personal mai calificat, cu competenţe relevante pentru piaţa forţei de muncă.

În scopul organizării şi monitorizare eficiente a procesului educațional, asigurării accesului, relevanţei şi calităţii educaţiei din instituţiile din subordine Conferinţa raională a pedagogilor din Străşeni propune spre aprobare următoarele

**OBIECTIVE STRATEGICE ŞI DE REFERINŢĂ ALE DIRECTIEI**

**INVATAMINT PENTRU ANUL ŞCOLAR 2016 – 2017**

* Monitorizarea şi evaluarea procesului de implementare a politicilor în domeniul educaţiei cu sens de dezvoltare.
* Asigurarea accesului la educaţie şi sporiri calităţii instruirii prin racordarea instituţiilor educaționale locale la standardele de calitate;
* Asigurarea condiţiilor de implementare a Curriculumului de educaţie timpurie şi a Curriculumului modernizat centrat pe formarea competenţelor elevilor la toate treptele de şcolaritate.
* Dezvoltarea şi perfectarea sistemului de formare continuă a cadrelor didactice şi celor de conducere prin crearea mecanismelor motivaţionale adecvate.
* Promovarea relaţiilor de parteneriat cu factorii decizionali şi actorii educaţionali în toate segmentele sistemului şi la toate etapele procesului de instruire şi educaţie.

**Străşeni,**

**19 august 2016**